ai4bharat/Pralekha huggingface dataset:
وزارت دفاع
الیکٹرانک پنشن پیمنٹ آرڈر کو ڈجی لاکرکے ساتھ مربوط کیا گیا
اہم جھلکیاں:
- 23 لاکھ سے زیادہ دفاعی شعبے کے پنشنروں کو فائدہ ملے گا۔
- دفاعی پنشنروں کی زندگی کو مزیدبہتر بنانے کے لئے ۔
- پنشنر ، فوری طورپر پنشن کی ادائیگی کے احکامات حاصل کرسکتے ہیں۔
سابق فوجیو ں کی فلاح وبہبود کا محکمہ، وزارت دفاع نے پنشنر کی زندگی کو آسان بنانے کے لئے ڈجی لاکر کے ساتھ ساتھ پرنسپل کنٹرولر آف ڈیفینس اکاؤنٹ  پنشن ، الہ آباد کے ذریعہ تیار کیا گیاالیکٹرانک پنشن کی ادائیگی کے احکام  کو مربوط کیاہے۔یہ سبھی دفاعی پنشنروں کو ڈجی لاکر سے پی پی او کی تازہ ترین نقل کی ایک نقل فوری طور پرحاصل کرنےکے اہل بنائے گا۔ اس پہل سے ڈجی لاکر میں پی پی او کا ایک مستقل ریکارڈ بنارہے گا اور ساتھ ہی نئے پنشنروں کو پی پی او تک پہنچنے میں دیر کے ساتھ ساتھ ایک فزیکل کاپی سونپنے کی ضرورت ختم ہوجائے گی۔
اسی مناسبت سے پی سی ڈی اے ، الہ آباد کو ڈجیٹل لاکر پلیٹ فارم کے توسط سے 23 لاکھ سے زیادہ دفاعی پنشنروں کے ای پی پی او فراہم کرنے کے لئے خدمات فراہم کرنے کے طورپر رجسٹرڈ کیا گیا ہے،جس سے دفاعی پنشنر دنیا میں کہیں سے بھی اپنی ای پی پی او کا استعمال کرسکیں گے۔
وزارت دفاع
ہند - سری لنکا مشترکہ ’’ میترا شکتی کی مشقوں‘‘ کا بھارت کا آٹھویں ایڈیشن کا، امپارا سری لنکا میں آغاز
نئی دہلی،5 اکتوبر2021:
بھارت اور سری لنکا کی دوطرفہ مشترکہ مشق میترا شکتی کا 8 واں ایڈیشن آج سری لنکا کے جنگی تربیتی اسکول ، امپارا میں شروع ہوا۔ دو ہفتے طویل مشق 04 سے 15 اکتوبر 2021 تک کی جا رہی ہے۔
ہندوستانی فوج کا 120 جوانوں پر مشتمل انفینٹری بٹالین گروپ کا دستہ اوراتنی ہی تعداد میں سری لنکن فوج کی ایک بٹالین اس باہمی مشق میں حصہ لے رہی ہے۔ اگلے چند دنوں میں دونوں ملکوں کی افوج، اقوام متحدہ کے مینڈیٹ کے تحت نیم شہری/دیہی ماحول میں انسداد دہشت گردی کی مشترکہ کارروائیوں کے لیے حکمت عملی کی تربیت کریں گے، ان کا اشتراک کریں گے اور مشقیں کریں گے۔
سینئر فوجی مشاہدین اور ہندوستانی اور سری لنکن افواج کے معززین، مشق کے توثیق کے مرحلے کا مشاہدہ کریں گے۔ یہ مشق دونوں دستوں کو اپنے آپریشنل تجربے اور مہارت کو ساجھا کرنے کے لیے ایک مثالی پلیٹ فارم مہیا کرتی ہے نیز ہندوستان اور سری لنکا کی فوجوں کے درمیان آپریشن جاتی تعاون اورباہمی تعاون کو توسیع دینے میں بھی اہم کردار ادا کرتی ہے۔
دیہی ترقیات کی وزارت
دیہی سڑکوں کی تعمیر و ترقی
دیہی ترقی کی مرکزی وزیر مملکت، سادھوی نرنجن جیوتی نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
پردھان منتری گرام سڑک یوجنا  کو سال 2000 میں شروع کیا گیا تھا، جس کا مقصد مردم شماری 2001 کے مطابق متعینہ آبادی والے جن علاقوں میں سڑکیں نہیں ہیں، وہاں پر ہر موسم میں کام کرنے والی ایک سڑک کی تعمیر کے ذریعے دیہی کنیکٹویٹی فراہم کرنا ہے۔
سال 2013 میں، متعدد ریاستوں اور مرکز کے زیر انتظام علاقوں میں 50000 کلومیٹر کو اپ گریڈ کرنے کے ہدف کے ساتھ منتخب سیدھے راستے اور بڑے دیہی رابطوں  کی تجدید کاری کے لیے پی ایم جی ایس وائی- II لانچ کیا گیا تھا۔
اس کے بعد، سال 2016 میں، بائیں بازو کی انتہا پسندی سے متاثرہ علاقوں کے لیے روڈ کنیکٹویٹی پروجیکٹ  شروع کیا گیا تھا تاکہ پی ایم جی ایس وائی کے تحت اسٹریٹجک نقطہ نظر سے اہمیت کی حامل سڑکوں کی تعمیر/تجدید کاری کی جا سکے اور 9 ریاستوں میں ایل ڈبلیو ای سے بری طرح متاثر 44 ضلعوں اور اس کے آس پاس کے ضلعوں میں سڑک کے رابطے کو بہتر کیا جا سکے۔
سال 2019 میں، حکومت نے لوگوں کی آبادی سے منسلک 125000 کلومیٹر سیدھی سڑک اور بڑے دیہی رابطوں کو گرامین زرعی بازاروں ، ہائر سیکنڈری اسکولوں اور اسپتالوں کو جوڑنے کے لیے پی ایم جی ایس وائی- III لانچ کیا تھا۔
21.07.2022 سے شروعات کرتے ہوئے، متعدد مداخلتوں/پی ایم جی ایس وائی کے تحت 793568 کلومیٹر لمبی کل 184056 سڑکوں اور 10082 پلوں کو منظوری دی گئی ہے، جن میں سے 712638 کلومیٹر کی 170857 سڑکیں اور 7264 پل بن کر تیار ہو چکے ہیں۔
فی الحال، شمال مشرق کی 8 ریاستوں اور 2 ہمالیائی ریاستوں  کو چھوڑ کر تمام ریاستوں کے لیے مرکز اور ریاستوں کے درمیان پی ایم جی ایس وائی کے فنڈ کی شیئرنگ کا پیٹرن 60:40 ہے۔ ان ریاستوں اور مرکز کے زیر انتظام علاقہ جموں و کشمیر کے لیے، فنڈ شیئرنگ کا پیٹرن 90:10 ہے۔ مرکز کے زیر انتظام دیگر علاقوں کے لیے فنڈز، پی ایم جی ایس وائی کا نفاذ، پوری طرح سے مرکزی حکومت کے ذریعے فراہم کیا جا رہا ہے۔
صحت اور خاندانی بہبود کی وزارت
کووڈ-19 کی تازہ ترین صورتحال
نئی دہلی، 12 جولائی2021:
ملک میں اب تک کووڈ-19 سے تین کروڑ سے زیادہ مریض صحت یاب ہوچکے ہیں۔
کووڈ -19سے صحتیابی کی شرح بہتر ہوکر 97.22 فیصدتک پہنچ گئی ہے۔
گزشتہ 24 گھنٹے میں 39649 مریض شفایاب ہوئے ہیں۔
ٹیکہ کاری کی قومی مہم کے تحت 37.73 کروڑٹیکے لگائے جاچکے ہیں۔
بھارت میں گزشتہ 24 گھنٹے میں 37154 نئے کیس سامنے آئے ہیں۔
بھارت میں سردست زیر علاج مریضوں کی تعداد 450899 ہے۔
زیرعلاج مریضوں کی تعداد کُل متاثرہ معاملوں کے 1.46 فیصد پر مشتمل ہے۔
جانچ کے بعد متاثر پائے جانے والے افراد کی ہفتہ وار شرح 5 فیصد سے کم درج ہورہی ہے۔فی الحال یہ شرح 2.32 فیصد ہے۔
یومیہ متاثرہ افراد کی شرح 2.59 فیصد ہے۔یہ شرح مسلسل 21 دن سے 3 فیصد سے کم درج ہورہی ہے۔
طبی جانچ کی صلاحیت میں خاطر خواہ اضافہ کیا گیا ہے۔ اب تک کُل 43.23 کروڑ ٹیسٹ کئے جاچکے ہیں۔
سائنس اور ٹیکنالوجی کی وزارت
انڈین اِمیونو لوجیکل لمیٹیڈ مشن کووڈ سُرکشا کے تحت کو ویکسین میں استعمال ہونے والے اجزاء بنانا شروع کرے گی
نئی دلّی ، 28 مئی /ویکسین کی پیداوار میں اضافے کی کوشش کے طور پر حکومت نے مشن کووڈ سُرکشا کے تحت کچھ سرکاری سیکٹر کی کمپنیوں کو امداد فراہم کرنے کا فیصلہ کیا ہے ۔ اسی طرح کی ایک کمپنی حیدر آباد میں قائم انڈین امیونو لوجیکل لمیٹیڈ  ہے ، جو نیشنل ڈیری ڈیولپمنٹ بورڈ کے تحت سرکاری سیکٹر کی ایک کمپنی ہے ۔
بھارت بایو ٹیک اور آئی آئی ایل کے درمیان تکنیکی اشتراک کا ایک معاہدہ ہوا ہے ، جس کے تحت آئی آئی ایل کو ویکسین تیار کرنے کے لئے ضروری اجزاء بھارت بایو ٹیک کو سپلائی کرے گی ۔ آئی آئی ایل کے مینجنگ ڈائریکٹر کے آنند کمار نے کہا ہے کہ آئی آئی ایل اگلےمہینے 15 جون سے کو ویکسین کے لئے استعمال ہونے والے اجزاء کی پیداوار شروع کرنے کا منصوبہ رکھتی ہے اور پہلی کھیپ بھارت بایو ٹیک کو جولائی تک بھیجے گی ۔
اس بات کا ذکر کرتے ہوئے کہ آئی آئی ایل ماہانہ 10 سے 15 ملین ٹیکوں میں استعمال ہونے والی دوا تیار کرے گی ، ڈاکٹر آنند کمار نے کہا کہ ابتداء میں یہ 2 سے 3 ملین ٹیکے ہوں گے اور بعد میں یہ 6 سے 7 ملین ماہانہ تک ہو جائیں گے ۔
ڈاکٹر کمار نے بتایا کہ وہ حیدر آباد کے قریب کارکا پٹلا کے آئی آئی ایل کے یونٹ کو بایو سیفٹی لیول – 3  میں بدل رہے ہیں تاکہ اِس میں دوا تیار کی جا سکے اور یہ ایک اور بلاک کی بھی تعمیر کر رہے ہیں ۔ آئی آئی ایل کووڈ – 19 کی ایک اور ویکسین پر بھی کام کر رہی ہے اور اس کے لئے سردست جانوروں پر تجربہ کیا جا رہا ہے اور امید ہے کہ انسانوں کی ٹیکہ کاری کے لئے یہ اگلے سال تک دستیاب ہو جائے گی ۔
آتم نربھر بھارت 3.0 کے تحت مشن کووڈ سُرکشا کا اعلان حکومتِ ہند نے ملک میں کووڈ ویکسین تیار کرنے اور بنانے میں تیزی لانے کی خاطر کیا ہے ۔ اس کانفاذ بایو ٹیکنا لوجی کے محکمے کے ذریعے کیا جا رہا ہے ۔ حیدر آباد کی انڈین امیونو لوجیکل لمیٹیڈ  کو پیداواری صلاحیت میں اضافہ کرنے کی خاطر 60 کروڑ روپئے کی گرانٹ منظور کی گئی ہے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4927
(Visitor Counter : 189
وزارت خزانہ
بلاک چین ٹکنالوجی کئی امیدافزا ٹکنالوجیوں میں سے ایک ہے : آر بی آئی
ریزرو بینک آف انڈیا  نے مطلع کیا ہے کہ بلاک چین ٹکنالوجی کئی امید افزا ٹکنالوجیوں میں سے ایک ہے اور اس کے کارآمد ہونے کا انحصار اس بات پر مبنی ہے کہ یہ کس طرح اپنائی جاتی ہے اور کتنی طرح سے استعمال کیا جاسکتا ہے۔ یہ بات خزانے کے مرکزی وزیر مملکت ڈاکٹر بھاگوت کسن راؤ کراڈ نے آج راجیہ سبھا میں ایک سوال کے تحریری جواب میں کہی ۔
وزیرموصوف نے مزید کہا کہ آر بی آئی نے مطلع کیا ہے کہ بی سی ٹی کو اختراعی ٹکنالوجیوں میں سے کے ایک طور پر فہرست میں شامل کیا گیا ہے ،جس میں جدت طراز اپنی مصنوعات کی جانچ آر بی آئی کے سینڈ باکس ماحول میں کرسکتے ہیں۔
آر بی آئی نے مزید کہا ہے کہ ان کے ریگولیٹری سینڈ باکس میں بھارتی بینکوں کے لئے بی سی ٹی کے استعمال کی خاطر کسی مخصوص شعبے کی نشاندہی نہیں کی ہے ۔البتہ آر بی آئی کے ریگولیٹری سینڈ باکس کے سرحد پار ادائیگیوں کے موضوع کے تحت شرکت کرنے والے اداروں نے کچھ بلاک چین پر مبنی ایپلی کیشنز کی آزمائش کی ہے۔
وزارت دفاع
صدر جمہوریہ نے دفاعی عطائی تقریب  کے دوران 37 بہادری ایوارڈ - آٹھ کیرتی چکر  اور 29 شوریہ چکر  پیش کیے
صدر جمہوریہ محترمہ دروپدی مرمو، جو مسلح افواج کی سپریم کمانڈر ہیں، نے 09 مئی 2023 کو نئی دہلی میں دفاعی عطائی تقریب  کے دوران مسلح افواج، مرکزی مسلح پولیس فورسز اور ریاست/ مرکز زیر انتظام علاقوں کے اہلکاروں کو آٹھ کیرتی چکر، بشمول پانچ بعد از مرگ اور 29 شوریہ چکر بشمول پانچ بعد از مرگ، سے نوازا۔ بہادری، بے مثال جرأت اور فرض کے تئیں انتہائی لگن کا مظاہرہ کرنے والے جوانوں کو بہادر ایوارڈ دیے گئے۔ پیشکش کی ترتیب کے لحاظ سے ایوارڈ حاصل کرنے والوں کی فہرست درج ذیل ہے:
Kindly find the annexure-I
صحت اور خاندانی بہبود کی وزارت
پردھان منتری سواستھ سُرکشا کے بارے میں تازہ ترین معلومات
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ اطلاع فراہم کی ہے ۔
پردھان منتری سواستھ سُرکشا یوجنا کے لئے سال 22-2021 کے لئے کاروباری نتائج کی نگرانی سے متعلق فریم ورک  میں سر کاری میڈیکل کالجوں کو جدید طرز پر ڈھالنے کی غرض سے منظورشدہ پروجیکٹوں کے تحت، 400 سُر اسپیشلٹی محکموں کے ایک ہدف کا عندیہ دیا گیا ہے۔ سپر اسپیشلٹی بلاکس  کے تکمیل شدہ پروجیکٹوں میں منظورشدہ سپر اسپیشلٹی محکموں کی تعداد 357 ہے۔
13 ایمس میں 7500 بستروں کی گنجائش کے او او ایم ایف کے ہدف کے برخلاف، 12 ایمس میں کل 6990 بستروں کی صلاحیت حاصل کرلی گئی ہے۔ نئے ایمس کے لئے جن سبھی 18 اسپیشلٹی محکموں کا تصور پیش کیا گیا ہے، وہ سبھی چھ ایمس میں فعال ہیں۔ یہ سپراسپیشلٹی محکمے ہیں: ایمس بھوپال، ایمس بھونیشور ، ایمس جودھ پور، ایمس پٹنہ، ایمس رائے پور اور ایمس رشیکیش ۔ اس کے علاوہ بھونیشور ، جودھ پور اور رشیکیش کے مقام پر سبھی 17 سپر اسپیشلٹی محکمے فعال ہیں۔ جہاں ایمس بھوپال میں ایسے محکموں کی تعداد 14، ایمس پٹنہ میں 14 اور ایمس رائے پور میں 13 ہے۔
نئے ایمس میں مختلف عہدوں اور مقامات کے لئے تقرری، اضافی خدمات اور اضافہ شدہ سہولتوں کی فراہمی کے مدنظر ، ضرورت کی بنیاد پر کی جاتی ہے۔ مختلف ایمس میں عہدہ کی مدت سے متعلق صورتحال پر نظررکھی جاتی ہے اور ضرورت کی بنیاد پر اسامیوں کی تشہیر کی جاتی ہے۔ البتہ چونکہ امیدوار کو منتخب کرنے کے دوران، اعلیٰ معیارات کو برقرار رکھا جاتا ہے لہذا ان قومی اہمیت کے حامل اداروں کی برتری کے پیش نظر، مشتہر کردہ سبھی اسامیاں پُرنہیں کی جاسکیں۔ نئے ایمس میں خالی عہدوں پر تقرری کی غرض سے درج ذیل اقدامات کئے گئے ہیں۔
- ہر نئے ایمس میں انتخاب کے عمل سے متعلق قائمہ کمیٹی  کی تشکیل۔ تاکہ خالی اسامیوں کی تیزی سے بھرتی کے کام میں سہولت پیدا کی جاسکے۔
- پروفیسر اور ایڈیشنل پروفیسر کے عہدوں کے لئے براہ راست بھرتی کے لئے عمر کی اوپری حد کو 50 سال سے بڑھا کر 58 کر دیا گیا ہے۔
- نئے ایمس میں اساتذہ کی خالی اسامیوں کو پُر کرنے کی غرض سے سرکاری میڈیکل کالجوں/ اداروں سے وہاں خدمات انجام دے رہے اساتذہ کی ڈیپوٹیشن کی بنیاد پر تقرری کی منظوری دی گئی ہے۔
- سرکاری میڈیکل کالجوں/ اداروں کے 70 سال تک کے ریٹائرڈ اساتذہ کو بطور معاہدہ تقرری کی بھی اجازت دی گئی ہے۔ اس کے علاوہ اساتذہ کی بطور معاہدہ تقرری کی غرض سے واک ان انٹرویو کی بھی اجازت دے دی گئی ہے۔
- سمندر پار آباد بھارت کے شہری  کارڈ کے حامل افراد کا بھی اب تعلیمی شعبے کے عہدوں پر تقرر کئے جانے کی اجازت ہے۔
- نئے ایمس میں کچھ عرصہ کے لئے اساتذہ کی خدمات حاصل کرنے سے متعلق ایک اسکیم مرتب کی گئی ہے تاکہ نئے ایمس میں درس و تدریس اور تعلیمی مقاصد کے لئے قومی اور بین الاقوامی اساتذہ کو کام کرنے کی اجازت دی جاسکے۔
- ایمس نے ایک مقررہ مدت کے لئے ایڈیشنل/ ایسوسی ایٹ پروفیسر کے عہدے کے درجہ کو کم کرکے اسسٹنٹ پروفیسر کی سطح تک کرنے کی اجازت دے دی ہے۔ اس کے لئے متعلقہ انسٹی ٹیوٹ یا اداروں کی منظوری لی جائے گی۔
- فیکلٹی کے ایک محکے سے دوسرے محکمے تک عارضی منقتلی کی قرض کی بنیاد پر اجازت دی گئی ہے۔ جسے معاہدے کی بنیاد پر تقرری کے ذریعہ پُر کیا جائے گا۔
- درج فہرست ذاتوں اور درج فہرست قبائل کے لئے ڈی او پی اینڈ ٹی کی جانب سے جاری ہدایات کے ضابطوں کے مطابق نرمی یا رعایت کی اجازت دی گئی ہے۔
بندرگاہوں، جہاز رانی اور آبی راستوں کی وزارت
جناب سربانند سونووال نے اروناچل پردیش کی زیرو ویلی میں سرکاری فلاحی اسکیموں کے استفادہ کنندگان سے بات چیت کی،کہا کہ حکومت نے نئے بھارت کی ماحولیاتی طور پر ذمہ دارانہ ترقی کو آگے بڑھانے کے لیے شمال مشرق کو سب سے زیادہ اہمیت دی ہے
نئی دہلی،9جون ،2022
بندرگاہوں،جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے آج اروناچل پردیش کی زیرو ویلی میں ہیجا اور لیمپیا گاؤں میں حکومت کی فلاحی اسکیموں کے کئی فائدہ کنندگان کےساتھ ملاقات اور بات چیت کی۔ان کے ساتھ تبادلہ خیال کیا۔لوگوں کے ساتھ بات چیت کرتے ہوئے ،مرکزی وزیر نے اس بات پر زور دیا کہ وزیراعظم نریندر مودی کی قیادت میں حکومت نئے بھارت کے ماحولیاتی طورپر ذمہ داری کے ساتھ اقتصادی ترقی کو فروغ دینے کےلئے شمال مشرق کو سب سے زیادہ اہمیت دیتی ہے۔انہوں نے کہا کہ جیسے جیسے دنیا ماحولیات اور اقتصادی ترقی کے درمیان توازن بنانے کےلئے احتیاط کے ساتھ آگے بڑھ رہی ہے ،شمال مشرق کا بنیادی کردار ملک کےلئے ماحولیاتی طورپر ذمہ دار اقتصادی ترقی کو فروغ دینا ہے۔مرکزی وزیر نے کہا کہ ہمیں اپنے خطے میں موجود بھرپور مواقع کو استعمال کرنے کےلئے خود کو تیار کرنا چاہئے،مہارت اپنانی چاہئے اور اس انوکھے موقع کا فائدہ اٹھانے کےلئے پلیٹ فارم تیار کرنا چاہئے۔
نئے بھارت کی معاشی ترقی میں شمال مشرق کے کردار پر بات کرتے ہوئے جناب سونووال نے کہاکہ وزیراعظم نریندر مودی کی ترقی پذیر قیادت میں لوگوں کو آخر کار فائدہ ہورہا ہے۔ساتھ ہی ،حکومت کی فلاحی اسکیموں کے ذریعہ سے ان کی زندگی کو آسان بنانے میں مدد ملی ہے۔
انہوں نے کہا کہ ایک مضبوط،خوش حال اور قابل فخرنئے بھارت کی ترقی کے ہمارے ویژن کو آگے بڑھانے کےلئے خدمت اور گڈ گورننس اور غریبوں کے فلاح و بہبود کے کام جاری رہیں گے۔
مرکزی وزیر نے پردھان منتری اجولا یوجنا  اور پردھان منتری آواس یوجنا  کے استفادہ کنندگان کے ساتھ بات چیت کی۔
مرکزی وزیر نے مقامی لوگوں ،تنظیموں کےساتھ ہی فلاحی اسکیموں کے استفادہ کنندگان کے ساتھ بات چیت کےلئے ہیجا اور لیمپیا گاؤں کا دورہ کیا۔انہیں ہیجا گاؤں میں تارو تاتونگ کے گھر پر شاندار ابوتنی کھانا پروسا گیا۔
وزیراعظم کا دفتر
وزیر اعظم نے جموں وکشمیر میں دہشت گردانہ حملے میں جانوں کے اتلاف پر افسوس کا اظہار کیا ہے
وزیر اعظم جناب نریندر مودی نے جموں وکشمیر میں دہشت گردانہ حملے میں جانوں کے اتلاف پر رنج و غم کا اظہار کیا ہے اور اس واقعہ کی تفصیلات طلب کی ہیں۔
وزیر اعظم کے دفتر نے ٹویٹ کیا:
‘‘وزیر اعظم نریندر مودی نے جموں وکشمیر میں دہشت گردانہ حملے کی تفصیلات طلب کی ہیں۔ انہوں نے اس حملے میں شہید ہونے والے سیکورٹی اہلکاروں کے اہل خانہ سے تعزیت کا اظہا کیا ہے۔’’
وزیراعظم کا دفتر
وزیر اعظم نے آج جے پرکاش نارائن کے یوم پیدائش کے موقع پر سرنگوں ہوکر انہیں خراج عقیدت پیش کیا
وزیر اعظم نے آج ناناجی دیشمکھ کے یوم پیدائش کے موقع پر سرنگوں ہوکر انہیں خراج عقیدت پیش کیا
نئی دہلی، 11 اکتوبر 2020: وزیر اعظم جناب نریندر مودی نے لوک نائک جے پرکاش نارائن اور نانا جی دیشمکھ کے یوم پیدائش کے موقع پر سرنگوں ہوکر انہیں خراج عقیدت پیش کیا۔
وزیر اعظم نے کہا کہ، ’’میں لوک نائک جے پرکاش کے یوم پیدائش کے موقع پر ان کے سامنے اپنا سر عقیدت کے ساتھ جھکاتا ہوں۔ وہ بھارت کی جنگ آزادی میں اس وقت بہادری کے ساتھ لڑے جب ہمارے جمہوری اقدار پر حملہ کیا جا رہا تھا، انہوں نے ان اقدار کے تحفظ کے لئے ایک بڑی عوامی تحریک کی قیادت کی۔ ان کے لئے، ملک کے مفاد اور عوامی فلاح و بہبود سے بالاتر کچھ نہیں تھا۔‘‘
عظیم ناناجی دیشمکھ لوک نائک جے پرکاش کے سچے عقیدت مندوں میں سے ایک تھے۔ انہوں نے جے پرکاش کے افکار و خیالات کو عام کرنے کے لئے بغیر تھکے کام کیا۔ دیہی ترقیات کے تئیں ان کے ذریعہ کیے گئے کاموں سے ہمیں حوصلہ ملتا ہے۔ ہم بھارت رتن ناناجی دیشمکھ کو ان کے یوم پیدائش کے موقع پر یاد کرتے ہیں۔
بھارت کو اس بات پر فخر ہے کہ لوک نائک جے پرکاش اور ناناجی دیشمکھ جیسی اساطیری شخصیات اس سرزمین پر پیدا ہوئیں۔ آج کا دن، ہمارے ملک کے لئے دیکھے گئے ان شخصیات کے خواب کی تکمیل کے تئیں خود کو ازسرنو طور پر وقف کرنے کا ہے۔
الیکٹرانکس اور اطلاعات تکنالوجی کی وزارت
جناب راجیو چندر شیکھر نے سیمی کون انڈیا میں اسٹارٹ اپس کے ساتھ بات چیت کی ، اگلے یونیکورن کے لیے ان کی حوصلہ افزائی کی اور انہیں تحریک دی
سیمی کون اسٹارٹ اپس واقعتاً بھارت کے الیکٹرانک اور سیمی کنڈکٹر نظام میں رفتار لا رہے ہیں ۔اس شعبے میں اور بھی ترقی ہوگی؛ مجھے اعتماد ہے کے اگلا یونیکورن کا تعلق اسی شعبے سے ہوگا : راجیو چندر شیکھر
نئی دہلی،30 اپریل، 2022/الیکٹرانکس اور اطلاعاتی ٹکنالوجی ، ہنر مندی کے فروغ اور چھوٹی صنعتوں کے وزیر مملکت جناب راجیو چندر شیکھر نے سیمی کون انڈیا کانفرنس میں نمائش دیکھی اور الیکٹرانکس مینوفیکچرنگ و سیمی کنڈکٹر شعبے میں اسٹارٹ اپس کے ساتھ بات چیت کی۔ سیمی کون انڈیا کانفرنس ایک تین روزہ کانفرنس ہے جس کا افتتاح 29 اپریل ، 2022 کو وزیراعظم نریندر مودی نے کیا تھا۔
جناب راجیو چندر شیکھر نے ٹیک آنتر پرینیور کے ساتھ کافی وقت گزارا تاکہ ان کی موجودہ سرگرمیوں، ان کی پیداوار کے خاکے ، ان کے طور طریقوں نیز ٹکنالوجی کے استعمال کو سمجھ سکے۔ انہوں نے اس جدید ترین اختراع کے اثرات کو بھی سمجھنے کی کوشش کی۔ اپنی بات چیت میں انہوں نے ان پر زور دیا کہ وہ پالیسی ، مالی رفتار کے بارے میں اپنے خیالات کا اظہار کریں۔
وزیر موصوف نے بھارتی اسٹارٹ اپس کےامکانات کے بارے میں بھی اظہار خیال کیا کہ ان سے ایک دہائی کے عرصے میں بھارت کی ڈیجیٹل معیشت کی نشوونما کو فروغ حاصل ہوا ہے۔ وزیر موصوف نے ٹوئیٹ پیغام میں کہا کہ سیمی کورن اسٹارٹ اپس بھارت کے الیکٹرانکس اور سیمی کنڈکٹر ایکو سسٹم کو صحیح معنوں میں رفتار بخش رہے ہیں ۔ مجھے اعتماد ہے کہ اگلا یونیکورن کا تعلق اسی شعبے سے ہوگا۔
اس سے پہلے دن میں جناب راجیو چندر شیکھر نے چیف آرکیٹیکٹ اور انٹیل کے آرکیٹیکچر ، گرافکس اور سوفٹ ویئر ڈویژن کے سینئر نائب صدر جناب راجہ کودوری سے ملاقات کی ۔ وزیر موصوف نے مصنوعی ذہانت کے شعبے میں بھارت کی حقیقی صلاحیت کے بارے میں عمدہ خیالات پیش کرنے پر انہیں مبارکباد دی۔ انہوں نے اس شعبے میں بھارتی اسٹارٹ اپس کے ساتھ انٹیل شراکت داری کے بارے میں بھی پرامیدی کا اظہار کیا۔
وزیر مملکت نے اپنی بات چیت میں اسٹارٹ اپس کو پوری مدد دینے اور اس کے ساتھ کام کرنے کے اپنے عزم کو دوہرایا۔ انہوں نے اسٹارٹ اپس کے اہم اور کلیدی رول کے بارے میں ایک بار پھر کہا کہ یہ بھارت میں ٹکنالوجی کے نظام کی ترقی کے انجن کے طور پر کارکردگی انجام دیں گے۔
۔۔۔
ش ح ۔ اس۔ ت ح ۔
U –4870
(Visitor Counter : 93
بجلی کی وزارت
این ایچ پی سی نے مرکزی بجلی شعبے کے ملازمین اور ان کے کنبوں کے ارکان کے لیے بڑے پیمانے پر کووڈ ٹیکہ کاری کیمپ کا انعقاد کیا
نئی دہلی، 19مئی، 2021/وزیراعظم کی طرف سے بڑے پیمانے پر کووڈ ٹیکہ کاری کے لیے کہے جانے کے بعد بجلی اور نئی و قابل تجدید توانائی کے وزیر مملکت آزادنہ چارج اور ہنر مندی کے فروغ اور چھوٹی صنعتوں کے وزیر مملکت جناب آر کے سنگھ کی ہدایت کے مطابق این ایچ پی سی لمیٹڈ نے جو بجلی کی وزارت کے تحت سرکاری شعبے کی ایک مرکزی کمپنی ہے بدر پور میں قومی بجلی تربیتی ادارے این پی ٹی آئی میں ایک دو روزہ ٹیکہ کاری کیمپ کا انعقاد کیا۔ یہ کیمپ نئی دلی کے اپولو اسپتال کے ساتھ شراکت داری میں 18 اور 19 مئی 2021 کو منعقد کیا گیا۔ یہ کیمپ بجلی کی وزارت حکومت ہند کی نئی اور قابل تجدید توانائی کی وزارت کے ملازمین  اور کنبے کے ارکان  کے لیے منعقد کیا گیا۔ یہ کیمپ دلی ، این سی آر خطے میں بجلی اور ایم این آر ای کی وزارت کے تحت مختلف سی پی یو / تنظیموں کے ملازمین اور ان کے کنبے کے افراد کے لیے بھی منعقد کیا گیا۔ جن ملازمین اور ان کے کنبے کے افراد کے پہلا ٹیکہ نہیں لگا ہے اور ان کی عمر 45 سے 60 سال کے درمیان ہے انہیں بھی یہ ٹیکہ لگایا گیا۔
جناب اے کے سنگھ ،سی ایم ڈی، این ایچ پی سی ، این ایچ پی سی ، این پی ٹی آئی اور اپولو اسپتال کے افسران کے ساتھ دلی کے این پی ٹی آئی بدر پور میں کووڈ – 19 ٹیکہ کاری کیمپ کے دوران۔
۔۔۔
م ن ۔ اس۔ ت ح ۔
U –4639
(Visitor Counter : 153
صحت اور خاندانی بہبود کی وزارت
ہندوستان میں 5 مہینے کے بعد یومیہ نئے معاملے کی تعداد سب سے کم
کل 3.83 لاکھ فعال معاملے 4 فیصد کے نشان کے نیچے پہنچے
اموات کی تعداد میں تیزی سے کمی ؛ یومیہ اموات 400 سے کم
ہندوستان نے کووڈ کے خلاف لڑائی میں ایک نمایاں سنگ میل حاصل کیا ہے۔ گزشتہ 24 گھنٹوں کے دوران نئے تصدیق شدہ معاملوں کی تعداد تقریباً پانچ مہینے کے بعد پہلی بار 27000 سے کم  درج کی گئی ہے۔ 10 جولائی 2020 کو نئے معاملوں کی تعداد 26506 تھی۔
روزانہ کووڈ سے صحت یاب ہونے والے مریضوں کی اعلیٰ تعداد اور شرح اموات میں لگاتار کمی کی وجہ سے فعال معاملوں میں تیزی سے کمی کا سلسلہ جاری ہے۔
ایک دوسری حصولیابی کے طور پر ہندوستان میں آج کل فعال معاملوں کی تعداد 4 فیصد کے نشان سے نیچے آگئی۔
فعال معاملوں کی تعداد تیزی سے کم ہو کر 3.83 لاکھ ہوگئی ہے۔ ملک میں کل مثبت معاملے 383866 ہے جو کہ کل معاملوں کا 3.96 فیصد ہے۔
گزشتہ 24 گھنٹوں کے دوران اس مرض سے 39045 لوگ صحت یاب ہوئے ہیں ۔اس کی وجہ سے گزشتہ 24 گھنٹے میں کل فعال معاملوں میں سے 12863 کی کمی آئی ہے۔
یومیہ نئے معاملوں کے مقابلے یومیہ صحت یابیوں کی تعداد بھی بہتر ہو کر آج 94.59 فیصد ہوگئی ۔آج صحت یابیوں کی کل تعداد 9178946 ہے۔
نئے صحت یاب ہونے والوں میں سے 76.31 فیصد 10 ریاستوں /مرکز کے زیر انتظام علاقوں میں درج کئے گئے ہیں۔
کووڈ سے صحت یابیوں کی تعداد 7345 کے ساتھ مہاراشٹر اس معاملے میں سب سے اوپر ہے۔ کیرالہ میں گزشتہ 24 گھنٹوں کے دوران 4705 لوگ صحت یاب ہوئے ہیں جبکہ دہلی میں ایک دن میں صحت یاب ہونے والوں کی کل تعداد 3818 رہی۔
نئے معاملوں میں سے 72.50 فیصد 10 ریاستوں/ مرکز کے زیرانتظام علاقوں میں درج کئے گئے ہیں۔
کیرالہ میں گزشتہ 24 گھنٹے میں 3272 معاملے درج کئے گئے ہیں۔ مہاراشٹر میں کل 3075 نئے معاملے درج کئے گئے جبکہ مغربی بنگال میں 2214 نئے معاملے درج کئے گئے ہیں۔
گزشتہ 24 گھنٹے کے دوران کل 385 اموات میں سے 75.58 فیصد 10 ریاستوں/ مرکز کے زیرانتظام علاقوں میں ہوئی ہیں۔
دہلی میں کل 63 اموات درج کی گئیں جوکہ کل اموات کا 16.36 فیصد ہے ۔مغربی بنگال میں 48 اور مہاراشٹر میں 40 لوگوں کی موت ہوئی ہے۔
ملک میں یومیہ اموات کی تعداد میں تیزی سے کمی آئی ہے۔ گزشتہ 24 گھنٹوں کے دوران ملک میں 400 نئی اموات درج کی گئی ہیں۔
ریلوے کی وزارت
ریلوے کی وزارت آئی آئی ٹی ایف پویلین میں ‘ایودھیا ریلوے اسٹیشن’ کی تھیم کے ساتھ اپنی کامیابیوں اور ترقی کی نمائش کررہی ہے
ویزیٹرس خصوصی سیلفی بوتھ‘آئی ایم ایٹ ریلوے پویلین ’ پر تصویریں کھینچ کر اپنے سفر کو یادگار بنا سکتے ہیں
ریولے کی وزارت پرگتی میدان ،نئی دہلی میں 14 سے 27 نومبر 2022 کے درمیان منعقد 41 ویں بھارت بین الاقوامی تجارتی میلے 2022 میں حصہ لے رہی ہے۔وزارت نے ہال نمبر پانچ کو ‘ایودھیا ریلوے اسٹیشن ’کی تھیم دی ہے۔
اس میں بھارتیہ ریلوے کے کئی پہلوؤں پر روشنی ڈالی گئی ہے،جہاں فوٹو،ٹرانسلائٹ اور ماڈل وغیرہ کے ذریعہ سے مختلف موضوعات کو ان کی تکنیکی اور ساختی ترقی کے ساتھ پیش کیا گیا ہے۔
ریلوے پویلین نے اترپردیش میں ایودھیا ریلوے اسٹیشن کی نئی شکل کی خوبصورت کو پیش کیاہے،جہاں ریلوے کھلاڑیوں کے ذریعہ جیتے گئے مختلف انعامات کی نمائش کرنے والی ایک اسپورٹس گیلری ہے،وہیں باہر کی اور بھاپ انجن کے دور سے وندے بھارت تک اور آگے بولیٹ ٹرین کی طرف بڑھ رہے سفر کی نمائش کی گئی ہے۔آزادی کی ریل گاڑی اور اسٹیشنوں کی تھیم پر مبنی دیواریں مجاہد آزادی اور بھارتیہ ریلوے کے درمیان تعلقات کی نمائش کرتی ہیں ۔ساتھ ہی اس میں کئی ماڈل بھی شامل ہیں ،جیسے:
شری رام جنم بھومی مندر سے تحریک یافتہ ڈیزائن کے ساتھ تعمیر نو ایودھیا ریلوے اسٹیشن
- بھارت کا پہلا بولیٹ ٹرین پروجیکٹ ،ممبئی – احمد آباد ہائی اسپیڈ ریل کاریڈور کا سابرمتی ملٹی ماڈل پسنجر ہب اور کاسٹنگ یارڈ۔
- دنیا کا سب سے اونچا ریلوے آرچ برج،مشہور چناب برج،قومی پروجیکٹ اودھم پور – سرینگر – بارہمولہ ریلوے لنک کا حصہ
- بینا سولر پاور پلانٹ،اپنی طرح کا پہلا سولر پروجیکٹ جو ٹرینوں کو چلانے کےلئے 25 کے وی اوور ہیڈ الیکٹریکل آلات پر براہ راست شمسی توانائی پیدا اور سپلائی کرتا ہے۔
- میٹرو ریلوے،کولکاتہ کے ایسٹ ویسٹ میٹرو کاریڈور کا بھارت کا پہلا انڈر واٹر ریلوے سسٹم کا حصہ
- وندے بھارت ایکسپریس ،بھارت کی پہلی گھریلوے سیمی ہائی اسپیڈ ٹرین
اگر جاننا چاہتے ہیں کہ کتنا شاندار اور زبردست ہوگا بھگوان شری رام کی نگری ایودھیا کا ریلوے اسٹیشن ،تو آئیے پرگتی میدان ،نئی دہلی میں منعقد 41 ویں آئی آئی ٹی ایف 2022 کے ہال نمبر پانچ میں واقع بھارتیہ ریلوے کے پویلین میں ।
ریلوے پویلین میں ہر عمر کے زمرے کےلئے کچھ نہ کچھ دلچسپ مل سکتا ہے۔اسٹیشن تعمیر نو ویڈیو کی نمائش کرنے والی انٹر ایکٹو کنسول پر مبنی اسکرین ،بھارتیہ ریلوے کے بارے میں زیادہ جاننے کےلئے فلپ بک اور تعلیمی،اطلاعاتی اور مزیدار ہونے کے مقصد سے پرکشش انعامات کے ساتھ ایک انٹرایکٹو کویز بچوں کےلئے باعث تفریح ہے۔
آئی آئی ٹی ایف 2022 میں ریلوے پویلین کے سفر کی معلومات بھری ہے۔یہاں ویزیٹرس کو نئی پہلوں سے مطلع کرانے کے ساتھ ساتھ بھارتیہ ریلوے کی ترقی کے بارے میں بھی بتایا گیا ہے۔
خصوصی سیلفی بوتھ ‘آئی ایم ایٹ ریلوے پویلین’ پر تصویریں کھینچ کر اپنے سفر کو یادگار بنایا جا سکتا ہے۔
وزیراعظم کا دفتر
وزیراعظم اور فرانس کے صدر عزت مآب ایمینول میکخوا ں کے درمیان ٹیلی فون پر بات چیت
وزیراعظم جناب نریندر مودی نے آج جمہوریہ فرانس کے صدر عزت مآب ایمینول میکخوا ں سے ٹیلی فون پر بات چیت کی۔
وزیر اعظم نے فرانس میں سیلاب اور جنگل میں آگ لگنے کے واقعے پر صدر میکخوا ں کو ہندوستان کے مکمل تعاون کا یقین دلایا۔
دونوں لیڈروں نے دفاعی تعاون کے پروجیکٹوں اور سول نیو کلیائی توانائی میں تعاون سمیت جاری دو طرفہ اقدامات کا جائزہ لیا۔
انہوں نے عالمی خوراک کے تحفظ سے متعلق معاملات سمیت اہم جیوپولیٹیکل چیلنجو ں کے بارے میں بھی تبادلہ خیال کیا۔دونوں لیڈروں نے حالیہ برسوں میں ہند-فرانس اسٹریٹجک شراکتداری کے سلسلے میں حاصل کی گئی گہرائی اور استحکام پر اطمینان کا اظہار کیا اور تعاون کے نئے شعبوں میں تعلقات کو وسعت دینے کے لئے مل کر کام جاری رکھنے پر اتفاق کیا۔